CELEX: 22021D0190
Language: hu
Date: 2018-07-06 00:00:00
Title: Az EGT Vegyes Bizottság 128/2018 Határozata (2018. július 6.) az EGT-megállapodás I. mellékletének (Állat- és növényegészségügyi kérdések) módosításáról [2021/190]

2021.2.25.   
               
               
                  HU
               
               
                  Az Európai Unió Hivatalos Lapja
               
               
                  L 67/10
               
            
         AZ EGT VEGYES BIZOTTSÁG 128/2018 HATÁROZATA
         (2018. július 6.)
         az EGT-megállapodás I. mellékletének (Állat- és növényegészségügyi kérdések) módosításáról [2021/190]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 70/524/EGK és a 82/471/EGK tanácsi irányelv értelmében engedélyezett egyes takarmány-adalékanyagok forgalomból történő kivonásáról, valamint az ezen takarmány-adalékanyagokat engedélyező elavult rendelkezések hatályon kívül helyezéséről szóló (EU) 2017/1145 végrehajtási rendelet helyesbítéséről szóló, 2018. március 9-i (EU) 2018/353 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2018/353 végrehajtási rendelet kijelenti, hogy az 1443/2006/EK bizottsági rendeletet (2) tévesen hatályon kívül helyezték. Mivel az EGT Vegyes Bizottság 194/2017 határozata hatályon kívül helyezte az 1443/2006/EK bizottsági rendeletet, e rendeletet következtetésképpen ismét bele kell foglalni az EGT-megállapodásba.
                  
               
                     (3)
                  
                  
                     Az (EU) 2018/353 végrehajtási rendelet hatályon kívül helyezi az EGT-megállapodásba foglalt 1459/2005/EK bizottsági rendeletet (3), amelyet következésképpen el kell hagyni az EGT-megállapodásból.
                  
               
                     (4)
                  
                  
                     Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ezért e határozat nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének II. fejezete a következőképpen módosul:
            
                        1.
                     
                     
                        A szöveg az 1zzx. pont (1284/2006/EK bizottsági rendelet) után a következő ponttal egészül ki:
                        
                                    „1zzy.
                                 
                                 
                                    
                                       32006 R 1443: a Bizottság 1443/2006/EK rendelete (2006. szeptember 29.) egyes takarmány-adalékanyagok állandó és egy kokcidiosztatikum tíz évre szóló engedélyezéséről (HL L 271., 2006.9.30., 235. o.), az alábbi módosítással:
                                    
                                                —
                                             
                                             
                                                
                                                   32009 R 0887: a Bizottság 887/2009/EK rendelete (2009. szeptember 25.) (HL L 254., 2009.9.26., 68. o.),
                                             
                                          
                                                —
                                             
                                             
                                                
                                                   32018 R 0353: a Bizottság (EU) 2018/353 végrehajtási rendelete (2018. március 9.) (HL L 68., 2018.3.12., 3. o.).”
                                             
                                          
                              
                  
                        2.
                     
                     
                        A 208. pont ((EU) 2017/1145 bizottsági végrehajtási rendelet) a következő szöveggel egészül ki:
                        „, az alábbi módosítással:
                        
                                    —
                                 
                                 
                                    
                                       32018 R 0353: a Bizottság (EU) 2018/353 végrehajtási rendelete (2018. március 9.) (HL L 68., 2018.3.12., 3. o.).”
                                 
                              
                  
                        3.
                     
                     
                        Az lzzp. pont (1459/2005/EK bizottsági rendelet) szövegét el kell hagyni.
                     
                  
         
            2. cikk
            Az (EU) 2018/353 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. július 7-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. július 6-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 68., 2018.3.12., 3. o.
         
            (2)  HL L 271., 2006.9.30., 16. o.
         
            (3)  HL L 233., 2005.9.9., 8. o.
         
            (*1)  Alkotmányos követelmények fennállását nem jelezték.